
ΟΜΑΔΕΣ & ΟΡΓΑΝΩΣΕΙΣ ΠΑΡΑΓΩΓΩΝ ΑΝΑΓΝΩΡΙΣΜΕΝΕΣ
Οι ομάδες και οργανώσεις παραγωγών πρέπει να είναι επίσημα αναγνωρισμένες από την αρμόδια εθνική αρχή, με βάση το επιχειρηματικό τους σχέδιο.
Δικαιούχοι είναι νέες ομάδες και οργανώσεις παραγωγών, οι οποίες αναγνωρίζονται επίσημα από την αρμόδια αρχή του Κράτους – Μέλους. Περιορίζεται σε ομάδες και οργανώσεις παραγωγών που ανήκουν στην κατηγορία των Πολύ Μικρών, Μικρών και Μεσαίων Επιχειρήσεων (ΜΜΕ).
Το επιχειρηματικό σχέδιο βάσει του οποίου γίνεται η αναγνώριση, πρέπει να περιγράφει λεπτομερώς τις προγραμματισμένες δραστηριότητες της ομάδας ή οργάνωσης παραγωγών σε σχέση με ένα ή περισσότερα από τα ακόλουθα:
· την προσαρμογή της παραγωγής και των προϊόντων των παραγωγών που είναι μέλη αυτών των ομάδων και οργανώσεων στις απαιτήσεις της αγοράς
· την από κοινού διάθεση εμπορευμάτων στην αγορά, συμπεριλαμβανομένης της προετοιμασίας προς πώληση, της συγκέντρωσης των πωλήσεων και του εφοδιασμού χονδρεμπόρων
· τη θέσπιση κοινών κανόνων για πληροφορίες που αφορούν την παραγωγή και ιδίως σε σχέση με τη συγκομιδή και τη διαθεσιμότητα
· τη μείωση του κόστους παραγωγής μέσω της από κοινού χρήσης υλικοτεχνικών υποδομών και
· άλλες δραστηριότητες που μπορούν να διεξάγονται από ομάδες και οργανώσεις παραγωγών, όπως η ανάπτυξη δεξιοτήτων οργάνωσης επιχειρήσεων και εμπορίας και η διευκόλυνση διαδικασιών καινοτομίας.
Το μέτρο περιλαμβάνει όλους τους γεωργικούς τομείς, συμπεριλαμβανομένων Ελιάς,  Φρούτων και Λαχανικών.
Για το σκοπό του παρόντος μέτρου:
· οι ομάδες παραγωγών φυτικής και ζωικής παραγωγής και δασοπονικών προϊόντων, πρέπει να έχουν ελάχιστο αριθμό μελών, τους 5 παραγωγούς, ωστόσο για την ένταξή τους σε επιδοτούμενα προγράμματα απαιτούνται 12 άτομα (δεν απαιτείται ελάχιστη αξία εμπορευθείσας παραγωγής)
· οι οργανώσεις παραγωγών φυτικής και ζωικής παραγωγής έχουν τον ελάχιστο αριθμό μελών τους 20 παραγωγούς, (απαιτείται ελάχιστη αξία εμπορευθείσας παραγωγής 250.000 €) και στα βιολογικά έχουν τον ελάχιστο αριθμό μελών τους 10 παραγωγούς, (απαιτείται ελάχιστη αξία εμπορευθείσας παραγωγής 100.000 €).
Ποσά και ένταση ενίσχυσης
Η ενίσχυση ανέρχεται στο 100 % των επιλέξιμων δαπανών, περιορίζεται στα εξής ανώτατα ποσοστά και ποσά:
· 10%, 9%, 8%, 7% και 6% ως ποσοστό της αξίας παραγωγής που έχει διατεθεί στο εμπόριο κατά το 1ο, 2ο, 3ο, 4ο και 5έτος αντίστοιχα, μετά την αναγνώριση.
· 100.000 ευρώ ανά έτος
Το μέτρο δύναται να συνδυαστεί με άλλα μέτρα του ΠΑΑ και ιδιαιτέρως με:
· Συστήματα ποιότητας γεωργικών προϊόντων και τροφίμων: Η ομάδα ή οργάνωση παραγωγών μπορεί να ενισχυθεί μέσω του Μέτρου 3 για τα πάγια κόστη που απορρέουν από τη συμμετοχή της σε ένα ενωσιακό ή εθνικό σύστημα ποιότητας, καθώς και για δραστηριότητες πληροφόρησης και προώθησης στην εσωτερική αγορά.
· Δράσεις μεταφοράς γνώσεων και ενημέρωσης: Η ομάδα ή οργάνωση παραγωγών μπορεί να συμμετέχει στο Μέτρο Γεωργικών Συμβούλων, 2.1 ώστε να αποκτήσει επαγγελματική κατάρτιση και δεξιότητες, μέσω επιμορφωτικών μαθημάτων, εργαστηρίων και ατομικής καθοδήγησης. Επιπλέον, προβλέπονται βραχυπρόθεσμες ανταλλαγές για διαχείριση γεωργικών και δασικών εκμεταλλεύσεων και δασών, καθώς και επισκέψεις σε γεωργικές εκμεταλλεύσεις και δάση.
· Βραχείες αλυσίδες εφοδιασμού: Η ομάδα ή οργάνωση παραγωγών μπορεί να είναι μέλος των επιχειρησιακών ομάδων που ορίζονται στο πλαίσιο της εφαρμογής της Ευρωπαϊκής Σύμπραξης Καινοτομίας. Στο πλαίσιο της υλοποίησης του επιχειρηματικού σχεδίου τους, οι ομάδες και οργανώσεις παραγωγών μπορούν επίσης να συμβάλουν στην αποτελεσματική λειτουργία της αλυσίδας εφοδιασμού για μη διατροφικούς σκοπούς (όπως η αξιοποίηση των γεωργικών αποβλήτων και υπολειμμάτων για την παραγωγή ενέργειας από ανανεώσιμες πηγές ή για τα προϊόντα βασισμένα σε βιολογικές μεθόδους).
· Επενδύσεις σε υλικά στοιχεία του ενεργητικού: Η ομάδα ή οργάνωση παραγωγών μπορεί να ενισχυθεί μέσω επιδοτούμενων προγραμμάτων, του ΠΑΑ κ.α., για επενδύσεις σε υλικά ή/και άυλα στοιχεία για την ανάπτυξη γεωργικών εκμεταλλεύσεων και επιχειρήσεων .
Άλλες πληροφορίες
Σε κάθε ομάδα ο παραγωγός μπαίνει μόνο ένα προϊόν του και μόνο σε μία ομάδα κι όχι σε πολλές για το ίδιο  προϊόν, ωστόσο ο παραγωγός μπορεί να συμμετέχει και σε άλλες ομάδες για τα άλλα προϊόντα του.
Υποχρέωση των μελών να διακινούν μέσω της Ομ. Π. ή Ο.Π. τουλάχιστον το 80% της παραγωγής τους.
Φορολογία ομάδων: 13%.
Επιπλέον ενίσχυση και Βαθμολογία στα μέλη των ομάδων που θα ενταθούν σε επιδοτούμενα προγράμματα, του ΠΑΑ κ.α.
Ετήσια Ενίσχυση 856,0 ευρώ στα μέλη των ομάδων που εφαρμόζουν συστήματα ολοκληρωμένης διαχείρισης.
Ενίσχυση έως και 80% στις ομάδες που θα ενταθούν σε επιδοτούμενα προγράμματα Επιχειρησιακά, του ΠΑΑ κ.α.
Η ελάχιστη διάρκεια συμμετοχής με την ιδιότητα του μέλους σε Ομ. Π., Ο.Π. και Ε.Ο.Π., δεν δύναται να είναι κατώτερη από ένα (1) έτος.
Μέλη αναγνωρισμένων Ομ. Π., Ο.Π. και Ε.Ο.Π., εφόσον θελήσουν να αποχωρήσουν από αυτές, απαγορεύεται να εγγραφούν σε άλλη Ομ. Π., Ο.Π. και Ε.Ο.Π., που είναι αναγνωρισμένη για τα ίδια προϊόντα, ή να συστήσουν άλλη Ομ. Π., Ο.Π. και Ε.Ο.Π., για τα ίδια προϊόντα, εάν δεν παρέλθει ένα (1) έτος από την αποχώρησή τους.
Το μέγιστο ποσοστό των δικαιωμάτων ψήφου και των μεριδίων που κατέχει φυσικό ή νομικό πρόσωπο μέλος της Ομ. Π. ή Ο.Π. δεν μπορεί να είναι μεγαλύτερο από το 20%, ανεξάρτητα αν τα μέλη αυτά συμμετέχουν με μεγαλύτερο μερίδιο διάθεσης προϊόντων στην Ομ. Π. ή Ο.Π..

	Για τον ΦΠΓΣ
AGROHORIZON Ι.Κ.Ε.

	Ο νόμιμος εκπρόσωπος
ΜΠΑΛΛΗ ΚΥΡΙΑΚΗ

